
ПРЕССЪОБЩЕНИЕ
30 ноември 2012 г.

Днес на посещение в Българската народна банка беше президентът на Република България Росен Плевнелиев. Президентът участва в официалната церемония по встъпване в длъжност на Боряна Пенчева като член на Управителния съвет на Българската народна банка. Шестгодишният мандат на новия член на УС на БНБ – Боряна Пенчева, започва на 2 декември 2012 година.
След приключване на церемонията управителят на БНБ Иван Искров представи на президента Росен Плевнелиев Музейната сбирка и Златния трезор на БНБ.

Снимки от официалната церемония и посещението на президента Росен Плевнелиев в БНБ може да откриете тук.

